钦定古今图书集成/明伦汇编/氏族典/第152卷 > 袁沔
## 钦定古今图书集成/明伦汇编/氏族典/第152卷 > 袁沔

按《万姓统谱》：沔，通州人。未冠，游太学。靖康之难，敌骑
再至，慨然上书，言“当东据成皋，西临沔池，以锐士𢭏
敌巢穴，则城下之师自解。”不报。已，城陷，沔归汉中，乃
画防险制敌五事。其后膺荐，复条十二事，力诋谀佞，
用事者忌之。沔度不见用，拂衣而归。

===袁显===按《万姓统谱》：“显，益阳人。矮身长髯，勇敢过人。建炎间，
湘寇杨幺猖獗，显请于县宰魏舜臣，团乡兵以捍。一
日，贼倾寨来战，显极力鏖战，为贼所得。贼欲用之，显
骂贼不屈，幺置诸鼎镬而死。舜臣哀之，具礼以祭。”